section_heading: Invazija Ahmada Granja (Etiopsko-adalski rat)
paragraph_text: U vojnim pohodima koji su nakon tog uslijedili, vojske Ahmada Granja rušile su sve tragove kršćanstva po Etiopiji, i silom oružja prisiljavali kršćansko stanovništvo Etiopije na obraćenje na islam. U travnju 1533., Ahmad Granj ponovno je okupio brojnu vojsku kod Debre Berhana želivši da u tom zadnjem pohodu, ovlada posljednjim nepokorenim dijelovima Etiopije, sjevernim dijelovima pokrajina Tigraj, Bedžemder i Godžam.